**Anexa 11 – Model de Contract de Finanțare**

**CONTRACT DE FINANŢARE**

## Nr. / 2017

**Pentru implementarea proiectului “…………” finanțat din Fondul pentru Relații Bilaterale în cadrul Programului RO ………….**

**Având în vedere:**

1. Protocolul 38b la Acordul SEE privind Mecanismul Financiar al Spațiului Economic European 2009-2014 și Acordul între Regatul Norvegiei și Uniunea Europeană privind Mecanismul Financiar Norvegian 2009-2014;
2. Memorandumul de Înțelegere încheiat între Republica Islanda, Principatul Liechtenstein, Regatul Norvegiei și Guvernul României privind implementarea Mecanismului Financiar SEE 2009-2014, semnat în data de 24 martie 2012, cu modificările și completările ulterioare;
3. Regulamentul de implementare a Mecanismului Financiar al Spațiului Economic European (SEE) 2009-2014, denumit în continuare „Regulament”;
4. Acordul de implementare privind gestionarea fondurilor externe nerambursabile alocate României în cadrul Mecanismului Financiar al Spațiului Economic European 2009-2014, încheiat în data de 12.06.2014;
5. Actul adițional nr. 1 la Acordul de implementare privind gestionarea fondurilor externe nerambursabile alocate României în cadrul Mecanismului Financiar al Spațiului Economic European 2009-2014, încheiat în de data de 12.06.2014;
6. Liniile directoare adoptate de Comitetul Mecanismului Financiar conform Regulamentului;
7. Ordonanța de Urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, aprobată cu modificări și completări prin Legea nr. 142/2012, cu modificările și completările ulterioare;
8. Ordonanța de Urgență a Guvernului nr. 88/2012 privind cadrul instituțional pentru coordonarea, implementarea și gestionarea asistenței financiare acordate României prin Mecanismul Financiar al Spațiului Economic European 2009-2014 și Mecanismul Financiar Norvegian pe perioada de programare 2009-2014, aprobată cu modificările și completările ulterioare prin Legea nr. 246/2013;
9. Ordonanța de urgență a Guvernului nr. 23/2013 privind gestionarea financiară a fondurilor externe nerambursabile aferente Mecanismului Financiar al Spațiului Economic European 2009-2014 și Mecanismul Financiar Norvegian 2009-2014, aprobată cu modificările și completările ulterioare prin Legea nr. 242/2013;
10. Ordinul ministrului finanţelor publice şi al ministrului fondurilor europene nr. 3804/2793/2015 privind aprobarea Normelor metodologice de aplicare a prevederilor Ordonanţei de urgenţă a Guvernului nr. 23/2013 privind gestionarea financiară a fondurilor externe nerambursabile aferente Mecanismului Financiar al Spaţiului Economic European 2009 - 2014 şi Mecanismului Financiar Norvegian 2009 - 2014;
11. Ordinul ministrului fondurilor europene nr. 1055/2014 privind aplicarea sumelor forfetare în cazul deplasărilor finanțate din Fondul pentru relații bilaterale la nivel național și de program în cadrul Mecanismului Financiar SEE și Mecanismului Financiar Norvegian 2009 – 2014;
12. Hotărârea Guvernului nr. 518/1995 privind unele drepturi și obligații ale personalului român trimis în străinătate pentru îndeplinirea unor misiuni cu caracter temporar, cu modificările și completările ulterioare;
13. Legea nr. 98/2016 privind achiziţiile publice, cu modificările și completările ulterioare;
14. Hotărârea Guvernului nr. 395/2016 privind aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările și completările ulterioare;
15. Ordonanța de urgență a Guvernului nr. 1/2017 din 4 ianuarie 2017 pentru stabilirea unor măsuri în domeniul administraţiei publice centrale şi pentru modificarea şi completarea unor acte normative.
16. Hotararea Guvernului nr. 19/2017 privind organizarea si functionarea Ministerului Mediului si pentru modificarea unor acte normative

**Părțile semnatare**

1. Ministerul Mediului, cu sediul în B-dul Libertății, nr. 12, sector 5, București, tel. .................., fax ..................., cod de înregistrare fiscală 16335444, în calitate de Operator de Program, reprezentat legal de ......................., în funcția de ............................, pe de o parte,

și

1. .........................................., cu sediulîn ................, Str. ................ nr. ...., cod poștal .................., județ .............., tel nr. ................., fax .............., cod fiscal ................., reprezentat legal prin ........................., în funcția de ...................., denumit în continuare Promotor de Proiect, pe de altă parte.

au convenit de comun acord la încheierea prezentului *Contract de finanțare* (denumit în continuare „Contract”) în baza Raportului de Evaluare nr. ..................................../2017, aferent aplicației de finanțare depusă în cadrul Fondului pentru Relații Bilaterale al Programului Ro……………… … din cadrul Ministerului Mediului finanțat prin Mecanismul Financiar al Spațiului Economic Financiar 2009-2014 , în următoarele condiții:

**CAPITOLUL 1 – OBIECTUL ȘI DOCUMENTELE ANEXATE CONTRACTULUI**

**Art.1. Obiectivul general** al acestui contract îl reprezintă acordarea finanţării nerambursabile, de către Operatorul de Program pentru implementarea Proiectului …………………..……………… finanțat din Fondul pentru Relații Bilaterale al Programului Ro ………. Aceste fonduri vor fi utilizate pentru angajamentele incluse în Aplicația de finanțare.

**Art.1.1. Obiective specifice**

**Art. 1.1.2.**  Promotorului de proiect i se acordă finanțarea nerambursabilă în termenii și condițiile stabilite în prezentul Contract și în anexele care fac parte integrantă din acesta, cu respectarea tuturor regulilor prevăzute în Regulament.

**Art. 1.1.3.**  Anexele prezentului contract sunt:

1. Aplicația de finanțare/propunerea de proiect, aprobată cu clarificările din perioada de evaluare;
2. bugetul aferent aplicației de finanțare;
3. planul de publicitate, completat în conformitate cu Anexa 4 la Regulamentul de implementare a Mecanismelor Financiare SEE 2009-2014;
4. acordul de parteneriat (dacă este cazul).

**Art.1.1.4.** Promotorul de proiect acceptă finanțarea nerambursabilă și se obligă să deruleze Proiectul pe propria sa răspundere, în conformitate cu prevederile cuprinse în prezentul Contract și cu legislația națională și europeană aplicabilă.

**CAPITOLUL 2 – DURATA CONTRACTULUI**

**Art. 2.1.** Contractul intră în vigoare la data ultimei semnături a părților.

**Art.2.2.** Perioada de implementare a proiectului reprezintă intervalul de timp în care Promotorul de proiect realizează toate activitățile proiectului, începând cu data intrării în vigoare a Contractului conform art. 2.1. și până la data de ……………, dar nu mai târziu de 1 noiembrie 2017.

**Art.2.3.** Pentru aplicanții/partenerii cu sediu într-un stat donator, care au prevăzut în aplicație servicii de audit, realizarea acestora se poate face după perioada menționată la art.2.2. dar până la depunerea raportului final.

**CAPITOLUL 3 – BUGETUL SI CHELTUIELILE ELIGIBILE**

**Art. 3.1.** Valoarea totală eligibilă[[1]](#footnote-1) a Proiectului ce face obiectul finanțării este de maxim .... RON (în litere), respectiv maxim ...... Euro (în litere), calculată la cursul de schimb InforEuro de la data semnării contractului, din care:

**a)** Valoarea eligibilă nerambursabilă este de maxim ........ RON (..), respectiv de maximum ... Euro (...), reprezentând o rată de ..% din valoarea totală eligibilă a proiectului;

**b)** Valoarea contribuției private eligibile a Promotorului de proiect este de maximum .... RON (…. lei), respectiv de maximum .. Euro (.. euro), reprezentând ...% din valoarea totală eligibilă a proiectului.

după cum urmează:

|  |  |  |  |  |  |  |
| --- | --- | --- | --- | --- | --- | --- |
| Valoarea totală a proiectului  Lei | Valoarea totală eligibilă a Proiectului | Valoarea eligibilă nerambursabilă | Valoarea eligibilă nerambursabilă din SEE | Valoarea eligibilă nerambursabilă din bugetul național | Contribuția Promotorului de Proiect la valoarea eligibilă a proiectului | Valoarea neeligibilă inclusiv TVA |
| 1 = 2 +7 | 2 = 3+6 | 3=4+5 | 4 | 5 | 6 | 7 |
|  |  |  |  |  |  |  |

**Art.3.2.** Perioada de eligibilitate a cheltuielilor (să fie facturate și plătite de beneficiar) începe la data semnării contractului de către ultima parte și se încheie la data depunerii raportului final, dar nu mai mult de 30 de zile de la finalizarea perioadei de implementare conform art. 2.2

**Art. 3.3.** Bugetul total alocat pentru activitatea partenerului de proiect este …………. LEI .

**Art. 3.4.** Bugetul detaliat al proiectului este:

|  |  |  |  |  |
| --- | --- | --- | --- | --- |
| Activitate | Tip de cheltuială | Cost unitar lei cu TVA | Număr de unități | Total în lei cu TVA |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Total:………… lei.

**Art.3.5.** Eligibilitatea cheltuielilor este reglementată în cadrul articolului 7.7 din Regulament.

**CAPITOLUL 4. PLATI**

**Art.4.1.** Plățile vor fi efectuate în Lei sub formă de avans 70%…………….. lei grant și …………….. lei cofinanțare și/sau plată finală 30%…………….. lei grant și …………….. lei cofinanțare , în conformitate cu articolul 8.1 din Regulamentele de implementare, în contul bancar notificat de către Beneficiar - Operatorului de Program prin formularul de identificare financiară. Beneficiarului îi revine obligația de a notifica - Operatorul de Program cu privire la orice modificare survenită și de a transmite noua formular de identificare financiară.

**Art. 4.2.** Plata finală va fi condiționată de:

**a.** Aprobarea raportului final, conform modelului stabilit de OP, care descrie în detaliu implementarea proiectului. Raportul final trebuie să evidențieze rezultatele obținute prin intermediul proiectului, informații detaliate cu privire la achizițiile efectuate (acolo unde este cazul), informații detaliate cu privire la modul în care a fost asigurată publicitatea, impactul său în mass-media (dacă este cazul), realizarea indicatorilor, precum și informații cu privire la sustenabilitatea rezultatelor obținute;

**b.** Verificarea documentelor justificative solicitate ca dovadă a cheltuielilor sau, după caz, prezentarea raportului de audit al cheltuielilor emis de către un auditor certificat și independent, certificând faptul că toate cheltuielile au fost efectuate în conformitate cu reglementările în vigoare, legislația națională și practicile contabile din țara Beneficiarului sau Partenerului, se consideră o dovadă suficientă a cheltuielilor efectuate de către un Beneficiar sau Partener de proiect a cărui locație principală este într-un stat donator.

**Art. 4.3.** Plățile se vor efectua după cum urmează:

*pentru avans și plata finală*

**a.** Plata în avans de până la 70% ……………… lei grant și ……….. lei cofinanțare, se efectuează în termen de 15 zile de la aprobarea cererii de plată a avansului transmisă de Beneficiar.

**b.** Plata finală se efectuează în termen de maxim 30 de zile după aprobarea raportului final și verificarea cererii de plată finală și a documentelor suport transmise de Promotor (compensată cu plata în avans) - pentru contractele ce utilizează sistemul de plată în avans

Sau, pentru rambursare – după caz -

Prin rambursarea cheltuielilor efectuate - pentru cazul în care se solicită rambursarea cheltuielilor deja suportate de aplicanţi.

**Art. 4.4.** Reguli de schimb valutar: conversia în euro a cheltuielilor declarate în LEI se va efectua conform prevederilor articolului 8.6.2 din Regulament, respectiv la verificarea documentelor depuse în euro sau altă monedă se va ține cont de cursul Inforeuro valabil la data înregistrării cererii de plată în contabilitatea OP.

**CAPITOLUL 5 - NOTIFICĂRI ŞI COMUNICĂRI SCRISE**

**Art. 5.1.** Orice comunicare între părți, referitoare la, sau în legătură cu prezentul Contract de finanțare sau cu îndeplinirea sa, trebuie să fie redactată și transmisă în scris în limba română sau engleză.

**Art. 5.2.** Comunicările dintre părți vor fi trimise prin poștă, prin fax, prin poștă electronică sau înmânate la adresele indicate de părți în acest scop. Orice document scris trebuie înregistrat atât în momentul transmiterii, cât și în momentul primirii.

**Art. 5.3.** Atunci când există un termen limită pentru primirea unei comunicări scrise, expeditorul trebuie să solicite confirmarea primirii respectivei comunicări.

**Art.5.4.** Orice notificare, consimțământ, aprobare, certificare sau decizie a oricărei părți semnatare a Contractului va îmbrăca forma scrisă, dacă nu se prevede altfel, și va fi expediată fără întârzieri neîntemeiate.

**Art.5.5.** Adresele oficiale la care vor fi trimise toate documentele sunt următoarele:

(1) Adresa de corespondenta (OP):

Directia Accesare Fonduri Externe

Ministerul Mediului

Bd. Libertății nr. 12, sectorul 5, București, România

(2) Persoana de contact (Beneficiar):

………………………

Funcția: ……………..

Tel.:……………………..

Email: ……………………………………

Sediu social: …………………………..

Părțile vor comunica în scris, în termen de 5 zile lucrătoare, orice modificare a adreselor oficiale menționate mai sus.

**CAPITOLUL 6 – ANGAJAMENTELE COMUNE ALE PĂRȚILOR**

**Art. 6.1.** Părțile se angajează să își îndeplinească sarcinile și responsabilitățile privind punerea în aplicare a prezentului contract, bazate pe un management adecvat, principii de transparență și parteneriat, în conformitate cu legislația națională în vigoare și cu prevederile art.1.4 din Regulamentul de implementare a Mecanismului Financiar SEE 2009-2014.

**Art. 6.2.** Părțile se angajează să utilizeze informațiile și documentele obținute sau la care au acces în perioada de implementare a proiectului/acțiunii în conformitate cu prezentul contract, cu legislația națională în vigoare și cu prevederile art.1.4 din Regulamentul de implementare a Mecanismului Financiar SEE 2009-2014 cu privire la prevederile legale referitoare la transparență, accesul la informații și protecția datelor cu caracter personal.

**CAPITOLUL 7 - OBLIGAŢIILE PĂRŢILOR**

**Art. 7.1. Obligațiile Operatorului de Program**

Operatorul de Program se obligă:

**a.** să verifice îndeplinirea rezultatelor proiectului în baza documentelor transmise de către Promotor, responsabil de acuratețea informațiilor prezentate și dacă cheltuielile declarate de către Promotor au fost efectiv efectuate și realizate în conformitate cu Regulamentul de Implementare a Mecanismului Financiar SEE 2009-2014 și cu legislația aplicabilă la nivel național;

**b.** să asigure realizarea plății avansului aferent proiectului;

**c.** să asigure transparența și disponibilitatea documentelor a căror obligație de prezentare este menționată în cuprinsul Regulamentului de implementare a Mecanismului Financiar SEE 2009-2014;

**d.** să se asigure, pe baza datelor, informațiilor și stării de fapt prezentate și asumate de către Promotor, de faptul că acesta este pe deplin angajat și capabil să implementeze proiectul;

**Art. 7.2. Obligațiile Promotorului:**

Promotorul se obligă:

**a.** să utilizeze finanțarea nerambursabilă numai în scopul realizării proiectului care face obiectul prezentului contract;

**b.** să implementeze proiectul pe propria sa răspundere și în conformitate cu aplicația (inclusiv bugetul) împreună cu clarificările din perioada de evaluare, anexe la prezentul contract, urmărind atingerea obiectivelor așa cum sunt precizate și aprobate;

**c.** să se asigure că toate condițiile impuse lui se aplică în aceeași măsură tuturor partenerilor săi.

**d.** să includă în acordurile de parteneriat / contractele cu aceștia, dispoziții care să asigure efectul descris mai sus.

**e.** să răspundă individual în fața Operatorului de Program pentru implementarea proiectului;

**f.** să pună la dispoziția Operatorului de Program toate informațiile solicitate legate de implementarea proiectului.

În cazul în care rapoartele înaintate nu sunt complete sau necesită modificări, Promotorul are obligația de a face completările și modificările solicitate și de a retransmite rapoartele în termen de 3 (trei) zile lucrătoare de la primirea înștiințării.

**g.** să respecte toate normele aplicabile în cazul în care proiectul prevede achiziții, Beneficiarul fiind pe deplin responsabil de modul în care se desfășoară procesul de achiziție;

**h.** să asigure sustenabilitatea rezultatelor proiectului;

**i.** să respecte elementele de identitate vizuală ale Mecanismului - Financiar SEE 2009-2014 și să asigure o publicitate corespunzătoare acestui proiect și a surselor sale de finanțare;

**j.** să accepte controlul și verificările structurilor cu atribuții de control/verificare/audit în cadrul Mecanismului Financiar SEE 2009-2014, în legătură cu modul de utilizare a fondurilor nerambursabile acordate.

**k.** să își asume integral răspunderea pentru prejudiciile cauzate terților din culpa sa pe parcursul și în legătură cu implementarea proiectului. Operatorul de Program va fi degrevat de orice responsabilitate pentru prejudiciile cauzate terților din culpa Promotorului;

**l.** să ia toate măsurile necesare pentru a evita orice conflicte de interese și să informeze Operatorul de Program fără întârziere, cu privire la orice situație care constituie sau ar putea determina apariția oricărui astfel de conflict de interese;

**m.** să păstreze toate documentele sale și ale partenerilor săi, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele europene și naționale.

Toate documentele vor fi păstrate pe o perioadă de 5 ani de la aprobarea raportului final al Programului RO …… ;

**n.** să furnizeze OP cererea de plată pentru avans/finală conform modelului stabilit de OP;

**o.** să furnizeze OP - toate documentele justificative solicitate ca dovadă a cheltuielilor efectuate, însoțită de raportul final, în termen de maxim 30 de zile de la finalizarea perioadei de implementare a proiectului stabilite conform Contractului.

Cererile de plată se prezintă în limba româna/engleză conform modelului stabilit de OP.

**p.** să furnizeze OP documentele justificative pentru justificarea avansului marcate cu mențiunea „Finanțat prin Mecanismul Financiar SEE conform contract nr……” în copie vizată cu sintagma „conform cu originalul” și o listă a documentelor justificative furnizate, conform modelului stabilit de OP.

Promotorul declară că este de acord ca datele sale personale să fie utilizate și prelucrate în scopul activităților de către Operatorul de Program;

**q.** Să țină evidență contabilă distinctă pentru acest proiect folosind conturi analitice specifice.

**CAPITOLUL 8 - DREPTURILE PĂRŢILOR**

**Art. 8.1.** Operatorul de Program își rezervă dreptul - în caz de suspiciune de încălcare a prevederilor contractului de către Promotor - să suspende imediat contractul (printr-o notificare transmisă promotorului), până la momentul în care suspiciunea este invalidată;

**Art. 8.2.** Operatorul de Program își rezervă dreptul de a rezilia contractul în cazul în care se constată că obiectivele și indicatorii proiectului, așa cum au fost declarați de către Promotor în aplicația de finanțare aprobată nu au fost îndepliniți. În acest caz, Promotorul este obligat să ramburseze integral/parțial avansul primit;

**Art. 8.3.** Operatorul de Program poate efectua la nivelul Promotorului toate activitățile legate de verificarea punerii în aplicare a inițiativei finanțate, în conformitate cu prezentul contract;

**Art.8.4.** În cazul în care Promotorul nu respectă termenul menționat la lit.m art.7.2 OP va notifica Promotorul cu privire la obligația restituirii avansului acordat.

**Art.8.5.** Dacă în termen de 15 zile de la data notificării de la art. 8.4), Promotorul nu restituie sumele solicitate, OP va emite decizie de recuperare a sumelor acordate în avans conform art. 15 din Ordinul comun MFP/MFE 3804/2793 din 2015 pentru aprobarea Normelor metodologice de aplicare a prevederilor OUG nr. 23/2013 privind gestionarea financiară a fondurilor externe nerambursabile aferente Mecanismul Financiar SEE 2009-2014

**Art. 8.6.** În cazul în care, după verificarea tuturor documentelor justificative, vor rezulta diferențe, OP își rezervă dreptul de a le recupera de la Promotor în conformitate cu prevederile OUG 66/2011.

**CAPITOLUL 9 - MODIFICAREA CONTRACTULUI**

**Art. 9.1.** Orice modificare a Contractului sau anexelor sale trebuie făcută în scris, printr-un act adițional în cazul modificărilor majore sau printr-o notificare anexată la contract, în cazul modificărilor minore. Se exceptează de la aceste prevederi, modificări ale liniilor bugetare din cadrul bugetului proiectului, dacă acestea nu afectează obiectivul principal al proiectului, iar impactul financiar se limitează la transferul de maxim 20% din suma alocată inițial pentru o linie bugetară de cheltuieli eligibile, în cadrul altei/altor linii bugetare de cheltuieli eligibile cuprinse în bugetul detaliat al proiectului.

**9.1.1. Modificări majore**

**a.** Se va considera modificare majoră, orice modificare care afectează valoarea, durata, activitățile și rezultatele, schimbări care ar pune în discuție decizia de acordare a finanțării nerambursabile, și de asemenea, eligibilitatea Promotorului, modificări ale liniilor bugetare din cadrul bugetului proiectului, dacă acestea nu afectează obiectivul principal al proiectului, iar impactul financiar depășește 20% din suma alocată inițial pentru o linie bugetară de cheltuieli eligibile, în cadrul altei/altor linii bugetare de cheltuieli eligibile cuprinse în Bugetul detaliat al Proiectului.

**b.** Dacă modificarea este solicitată de către Promotor, acesta trebuie să trimită solicitarea către OP cu cel puțin 10 de zile înainte de data la care dorește intrarea în vigoare a actului adițional, În cazuri excepționale, temeinic justificate de către Beneficiar și acceptate de către OP, acest termen poate fi redus la 6 zile.

**c.** Promotorul transmite atașat solicitării, justificarea modificării pe care dorește să o realizeze, posibilul impact asupra liniilor bugetare și evaluarea riscului asupra activităților și rezultatelor proiectului, precum și propunerea de act adițional.

**d.** Operatorul de Program analizează documentele primite și dacă modificarea este necesară și corect justificată, acordă aprobarea amendării contractului prin semnarea actului adițional care va deveni parte a contractului.

**9.1.2. Modificări minore**

Se consideră modificări minore: schimbarea adresei, a contului bancar, a persoanei sau a datelor acesteia de contact, a administratorului, modificarea calendarului activităților sau alte modificări de această natură.

Modificările minore pot fi doar notificate OP, neafectând însă dreptul acestuia de a se opune modificării făcute de către Promotor, în scris, în maxim 7 zile de la primirea notificării.

Promotorul are obligația de a transmite Operatorul de Program justificări detaliate cu privire la modificările survenite, precum și o analiză a impactului acestora asupra proiectului.

Dacă nu s-a primit nici un răspuns în această perioadă din partea OP, se consideră aprobarea tacită a modificării.

**CAPITOLUL 10 – INCETAREA CONTRACTULUI**

**Art. 10.1.** Contractul încetează, în condițiile legii, prin executare, acordul de voință al părților, denunțare unilaterală, expirarea termenului, îndeplinirea sau, după caz, neîndeplinirea condiției, imposibilitate fortuită de executare, precum și din orice alte cauze prevăzute de lege.

**Art. 10.2.** Părțile pot solicita rezilierea contractului de finanțarea, fapt ce echivalează cu încetarea anticipată a contractului și care intervine în situația neexecutării culpabile de către o parte contractantă a obligațiilor derivate din încheierea contractului, astfel:

**a)** OP își rezervă dreptul de a rezilia contractul în cazul în care se constată că obiectivele și indicatorii proiectului, așa cum au fost declarați de către Promotor în aplicația de finanțare aprobată nu au fost îndepliniți, cu efecte depline (de jure), fără necesitatea unei alte formalități și fără intervenția vreunei autorități sau instanțe de judecată conform 8.2 din Contract.

**b)** Promotorul poate solicita rezilierea, prin Notificarea scrisă (punere în întârziere) adresată OP de îndată ce constată că se află în situația în care nu poate îndeplini prevederile contractuale, caz în care OP va notifica Promotorul cu privire la obligația restituirii avansului acordat sau oricăror alte sume primite și nejustificate, conform art. 8.4-8.6 din Contract.

**CAPITOLUL 11 – LEGEA APLICABILĂ**

**Art. 11.1.** Prevederile prezentului contract vor fi guvernate, interpretate, înțelese și aplicate în conformitate cu legislația națională în vigoare și cadrul juridic al Mecanismului Financiar SEE 2009-2014.

**Art. 11.2.** Toate disputele posibile rezultate din punerea în aplicare a prezentului contract sau în legătură cu acesta și care nu pot fi rezolvate pe cale amiabilă, vor fi soluționate de instanțele competente.

**Art.11.3.** Părțile sunt de acord ca prezentul contract este guvernat de legea română.

**CAPITOLUL 12 – DISPOZIŢII FINALE**

**Art. 12.1.** Limba Contractului de Finanțare va fi limba română.

**Art. 12.2.** Termenul de “zi” reprezintă zi calendaristică dacă nu se specifică altfel în mod distinct.

**Art. 12.3.** Dacă există neconcordanțe sau diferențe între dispozițiile prezentului contract, pe de o parte, și ale legislației naționale în vigoare sau ale Regulamentului, pe de altă parte, acestea din urmă vor prevala.

Încheiat în 2 exemplare originale în limba română, câte un exemplar pentru fiecare parte semnatară.

**Operatorul de Program Promotorul de Proiect**

**Ministerul Mediului**

**Viceprim Ministru**

**Ministrul Mediului**

**Gratiela Leocadia Gavrilescu Reprezentant legal**

**.............................. ..............................**

**Data**

**..............................**

**Avizat:**

Octavian Laurențiu NECULAESCU

Secretar de Stat

Teodor DULCEAȚĂ

Secretar General

Cornelia NAGY

Secretar General Adjunct

Director

Direcția Juridică și Relația cu Parlamentul

Director

Dinu Octavian NICOLAESCU

Direcția Economico Financiară

Director

Cristina DUMITRESCU

Direcția Resurse Umane

Director

Marisanda PÎRÎIANU

Direcția Accesare Fonduri Externe

1. Valoarea totală eligibilă va conține TVA doar în situația în care TVA nu este recuperabilă [↑](#footnote-ref-1)